มีเพศสัมพันธ์แล้วกินยาคุมแบบ1เม็ดไปตอนเที่ยงคืน พอถึง8โมงเช้า มีเพศสัมพันธ์อีกรอบ จำเป็นต้องกินยาคุมอีกไหมคะ มีวิธีแนะนำอะไรไหมคะ
สวัสดีค่ะ Dddddd,หากมีเพศสัมพันธ์เวลา 24.00 น. แล้วได้ทานยาคุมฉุกเฉินไป แล้วเวลา 8.00 น. ได้มีเพศสัมพันธ์อีกครั้ง ก็ยังไม่จำเป็นต้องทานยาคุมฉุกเฉินไปอีก เนื่องจากยังไม่เกิน 12 ชั่วโมง ฤทธิ์ของยาคุมฉุกเฉินจะยังคงช่วยป้องกันการตั้งครรภ์ได้อยู่ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ